Saziv Pokrajinske uprave za Bosnu i Hercegovinu (Ljubomir Vulović)
Saziv Pokrajinske uprave Ljubomira Vulovića bila je druga i posljednja Pokrajinska uprava pokrajine Bosne i Hercegovine. Konstituisana je 26. augusta 1922. i trajala je sve do 25. februara 1924, kada se službeno i ukida. Jedina svrha ovog saziva bila je ukidanje Pokrajinske uprave i integrisanje Bosne i Hercegovine u centralnu vladu Kraljevine Srba, Hrvata i Slovenaca. Aktom od 25. februara 1924, pokrajinski namjesnik Ljubomir Vulović izvijestio je Ministarstvo unutarnjih poslova Kraljevine SHS o konačnom ukidanju svih poslova Pokrajinske uprave za Bosnu i Hercegovinu. Istovremeno, Vulović piše da se time i razrješava svoje dosadašnje dužnosti Pokrajinskog namjesnika za BiH, obavivši sve poslove oko ukidanja Pokrajinske uprave za Bosnu i Hercegovinu.